Daniel Risch

Daniel Risch (født 5. mars 1978 i Grabs i kantonen Sankt Gallen i Sveits) er en liechtensteinsk politiker som representerer partiet Vaterländische Union. Han ble i mars 2021 Liechtensteins statsminister.

Liv og virke

Bakgrunn 
Risch var elev ved Liechtensteinisches Gymnasium i Vaduz, der han gikk ut i 1998. Han studerte bedriftsøkonomi ved Universität St. Gallen (HSG) i Zürich og ved Ludwig-Maximilians-Universität München og avla i 2007 doktorgrad i forretningsinformatikk ved Université de Fribourg. Han hadde 2006–2007 et forskningsopphold ved University of Melbourne i Australia.

Risch har arbeidet som dosent ved Fachhochschule Nordwestschweiz i Basel og som prosjektleder og  markedsføringsansvarlig. Han har vært styremedlem i Forum für Informations- und Kommunikationstechnologie (IKT Forum Liechtenstein).

Politikk 
I 2016 ble han medlem av presidiet i det liberal-konservative partiet  Vaterländische Union. Året etter ble han visestatsminister og statsråd i Departementet for infrastruktur, økonomi og sport.

Ved parlamentsvalget i 2021 vant Vaterländische Union (VU) og Fortschrittliche Bürgerpartei (FBP) begge ti mandater hver. Bare 23 stemmer skilte de to partiene og FBP gikk med på at VU skulle få statsministeren i en koalisjonsregjering mellom de to. Risch ble dermed landets statsminister. Risch overtok som statsminister 25. mars 2021. Regjeringen han dannet, en koalisjonsregjering mellom Vaterländische Union og Fortschrittliche Bürgerpartei, hadde et flertall av kvinner blant ministrene. Han etterfulgte Adrian Hasler (FBP), statsminister fra 2013.

Referanser 

Liechtensteins regjeringssjefer